Alaska

es un estado de los 50 estados de los Estados Unidos de Amerika, es el estado mas grande del paiz, el mas lungo, lejano, afamado komo la ultima frontiera, topa al ekstremo noroeste de Norteamerika; endemas linda kon el kontinente asyatiko, aze frontiera marina ko Rusia i tambien aze frintiera kon Kanada.

 Etimolojia 
El nombre de "Alaska" proviene del biervo aleutiano alaxsxaq, ke siynifika literalmente "el ovjeto kontra el ke la aksion dela mar es dirijida".

 Istorya 
Los primeros moradores de Alaska fueron grupos nómadas que provenyian del Asya i ke kruzaron el Puente naturalo de Bering, persegieron animales y yegaron a lo konosido komo la penínsola de Alaska. La mayoría de los pueblos "nativos amerikanos" provienen de djente que kruzó el estrecho de Bering denantes de emigrad hazia el sud del kontinente. El primero kontakto de egzploradores evropeos kon los avitantes de la rejión lo tuvieron los eksploradores rusos ke kontaktaron kon el puevlo Inuit i otros puevlos nativos de Alaska. Los sigundos eksploradores de la mar de Alaska hueron los eksproradores espanyoles ke navegaron azia el norte del Pasifiko del Virreynato dela Mueva Espanya. 


La mayoría de la istorya dokumentada de Alaska proviene delos kolonistas evropeos, komenzando por el navegador dinamarkez al servisio de la Armada Rusa, Vitus Bering, ke alkanzó Alaska a bordo del San Pedro en el transkurso de la Sigunda egzpedisión a Kamchatcka. Alkavo, fue el primero evropeo que alkanzó las beiras de la rejión fue el ruso Aleksei Chirikov, ke navegaba en la ekspedicion de Bering al mando del San Pavlo, kuando ayegó el 15 de julio de 1741 al lugar en el ke oy endia topa la sivdad de Sitka. La Compañía ruso-americana pronto empezo la kolonizasión de la beira i en los anyos 1790 ya abía afinkamientos en la rejión. 

La prinsipala aktividad en la zona era la kaza de nutrias, anke la kolonia no fue nunca rentable debido al elevado koste de los navios nesesarios para eyo. Anke enel prinsipio el kontakto kon los nativos fue kordial, pronto se produjeron atopamientos violentos, ke unidos a las dolensias transmitidas por los evropeos, eksterminaron a katrena parte del nifus nativo. El primero afinkamiento permanente por parte de Rusia ande establesiose en 1784, kuando Grigori Ivánovich Shélijov fundó una kolonia en la isla de Kodiak, en la Baía de Three Saints Bay, oy base navala estadounidensa. En 1790, Shélijov alkiló los diretos de kaza a Aleksandr Baránov, kien traslado la kolonia a la aktuala sivdad de Kodiak, anke viendo la posivle yegada de eksploradores y kolonistas evropeos, traslado la kapitala al Muevo Arkanjel ke se konvirtió en la sivdad de Sitka. El 24 de septiemvre de 1794 yegaron a la Isla Kodiak ocho monjes ortodoksos, dirijidos por el arkimandrita Ioasef, su misión era evangelizad a los aborijinalos i ekspandid el kristianizmo ortodokso, relijion ofisiala de Rusia.

 Jeografia 
El estado de Alaska komparte frontiera internasionala kon Kanada al este i al oeste kon Rusia; al norte linda kon el Oseano Artiko, al sud kolinda kon el Oseano Pasifiko. El estado es apartajado en dieziseis burgos, la kapitala es Juneau.

 Klima 
EL estado de Alaska ay variados kimas, el norte es de klima es yelido kon muncha inyeve; la mayor parte del territorio del estado es shara boreal kon inyevadas en invierno.

La tundra i el boske borealo zon klimas de la rejion de Alaska. Es un territorio muncho grande ke ay aki diversidad de klimas.

 Ver endemas 
 Estados Unidos

Referensias

 Atamientos eksternos 

Kateggoría:Vikipedya:Artikolos kon grafia ladina
Katēggoría:Estados de Estados Unidos
Kateggoría:Territorios kon movimyentos de independensia